Diari Oficial de la Generalitat Valenciana


Sumari del DOGV 332, del 24-01-1986 (1986/805632)

ORDRE de la conselleria de Cultura, Educació i Ciència, de 18 de desembre de 1985, per la qual s'acutalitzen els mòduls de les ajudes institucionals per al funcionament de Centres i Serveis d'Educació Especial en règim de gratuïtat de l'ensenyament.
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   332

Data del DOGV
:   24-01-1986

Secció del DOGV
:   ALTRES DISPOSICIONS

Número del document
:   1986/805632


Data del document
:   18-12-1985

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

Ordre de la Conselleria de Cultura, Educació i Ciència, de 18 de desembre de 1985, per la qual s'actualitzen els mòduls de les ajudes institucionals per al funcionament de Centres i Serveis d'Educació Especial en règim de gratuïtat de l'ensenyament.  
Per Ordre d'aquesta Conselleria de data 15 de juny de 1984 (Diari Oficial de la Generalitat Valenciana de 16 de juliol) s'efectuà la convocatòria d'ajudes institucionals per a funcionament de Centres i Serveis d'Educació Especial en règim de gratuïtat per al curs 1984-85.   
Amb posterioritat s'actualitzaren els mòduls econòmics d'unitats subvencionades per a Centres d'Educació Especial amb data 23 de maig de 1985 (DOGV del 11 de juliol), i s'ha publicat el Reial Decret 334/1985, de 6 de març, d'Ordenació de l'Educació Especial, que introdueix innovacions substancials en relació amb l'educació dels disminuïts i inadaptats.   
D'altra banda i davant les actuals previsions pressupostàries cal actualitzar novament les quantitats màximes de les subvencions per a la gratuïtat de l'Educació Especial en Centres específics prevists en aquestes Ordres.   
Es per això que en virtut de les atribucions conferides per Reial Decret 2093 de 1983, de 28 de juliol (BOE de 6 d'agost),  
ORDENE:   
1.r Els mòduls de les subvencions per a Centres específics d'Educació Especial seran a partir de gener de 1985, els següents.   
a) Per unitat privada dels Centres d'Educació Especial:   
Despeses de funcionament 182.682 ptes./any  
Despeses de personal 1.843.240 ptes./any  
Total unitat privada 2.025.922 ptes./any  
b) Unitats en règim -a extingir- del Consell Escolar   
Primari o Patronal:  
Despeses de funcionament 182.682 ptes./any  
2.n La quantitat del model fixat serà destinat prioritàriament al pagament de sous, antiguitat i seguretat social del professor de la unitat fins al límit fixat en el Conveni Laboral corresponent i sense que en cap cas la Conselleria puga assumir cap quantitat pactada en Conveni que sobrepassa aquesta xifra.   
La quantitat que no es gasta en aquest concepte serà destinada exclusivament al pagament de nòmines de professionals que presten Servei s de Logopèdia, Fisioteràpia, o atenció personal d'alumnes (unitats) en el Centre. Els possibles romanents seran reintegrats a la Tresoreria General de la Conselleria d'Economia i Hisenda.   
3.r L'efectivitat dels mòduls fixats serà d?1 de gener de 1985 pel que fa a despeses de funcionament i la que s?assenyala en el respectiu Conveni pel que fa a la partida de despeses de personal.   
4.t Els mòduls per al període de l'any 1985 comprés entre l'1 de setembre i el 31 de desembre podran ser variats en funció del resultat de l'establiment reglamentari del que preveu la disposició addicional primera del Reial Decret 334/1985, de 6 de març.   
València, 18 de desembre de 1985.   
El Conseller de Cultura, Educació i Ciència,  
CEBRIA CISCAR I CASABAN